আমন বীজের কৃত্রিম সংকটে প্রতারিত কৃষক | উপসম্পাদকীয় | Jugantor
শনিবার, ২৫ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
অর্থনীতি
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
অর্থনীতি (০৯ জুলাই, ২০১৭)বিচ্ছু (০৯ জুলাই, ২০১৭)সাহিত্য সাময়িকী (০৭ জুলাই, ২০১৭)ইসলাম ও জীবন (০৭ জুলাই, ২০১৭)সুস্থ থাকুন (০৮ জুলাই, ২০১৭)সুরঞ্জনা (০৩ জুলাই, ২০১৭)তারাঝিলমিল (০৬ জুলাই, ২০১৭)প্রতিমঞ্চ (০৪ জুলাই, ২০১৭)স্বজন সমাবেশ (০৫ জুলাই, ২০১৭)প্রকৃতি ও জীবন (০৮ জুলাই, ২০১৭)ঘরে বাইরে (০৪ জুলাই, ২০১৭)পরবাস (১৭ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৭ জুলাই, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
অর্থনীতি
উত্তরের জনপদ
আবহমান চট্টগ্রাম
রাজধানীর খবর
আজকের পত্রিকা / উপসম্পাদকীয়
নিতাই চন্দ্র রায়    |
প্রকাশ : ০৯ জুলাই, ২০১৭ ০০:০০:০০ প্রিন্ট
আমন বীজের কৃত্রিম সংকটে প্রতারিত কৃষক
এ বছর পাহাড়ি ঢল, অকাল বন্যা ও ব্লাস্ট রোগের কারণে বোরো ধানে ফলন বিপর্যয় ঘটেছে। ফলে গত বছরের তুলনায় ১০ থেকে ১২ লাখ টন চাল কম উৎপাদন হতে পারে। চালের এ ঘাটতি পূরণের জন্য সরকার বিদেশ থেকে চাল আমদানির ব্যবস্থা করেছে। আমদানি শুল্ক ২৮ থেকে ১০ ভাগে হ্রাস করা হয়েছে। অর্থের অভাবে যাতে আমদানি ব্যাহত না হয় সেজন্য ব্যবসায়ীদের চাল আমদানির পর খালাস করার সময় চালের মূল্য পরিশোধ করার সুযোগ করে দিয়েছে সরকার। দেশে উৎপাদিত চালের প্রায় ৩৫ ভাগ আসে আমন মৌসুমে। একসময় আমনই ছিল দেশের প্রধান চাল উৎপাদন মৌসুম। আমন মৌসুমে তেমন সেচ ও সারের প্রয়োজন না হওয়ায় ইউনিটপ্রতি উৎপাদন খরচ কম হয়। বন্যা ছাড়া এ ফসলের তেমন কোনো দুর্যোগ-ঝুঁকি নেই।
বিদেশ থেকে সবসময় আমদানি করে দেশের খাদ্য নিরাপত্তা নিশ্চিত করা সম্ভব নয়। বোরো মৌসুমে দেশে চাল উৎপাদনে যে ঘাটতি হয়েছে, তার আংশিক পুষিয়ে নিতে আমন ধান উৎপাদনের ওপর আমাদের সর্বশক্তি নিয়োগ করতে হবে। আমন ধানের জমির পরিমাণ কিছুটা হলেও বাড়াতে হবে। ধান চাষের আধুনিক প্রযুক্তিগুলো সময়মতো প্রয়োগ করে হেক্টরপ্রতি ফলন বাড়াতে হবে। এজন্য কৃষকদের গুণগতমানের বিশুদ্ধ বীজ ব্যবহার করতে হবে। বিশুদ্ধ বীজ ফসলের ফলন ও গুণগতমান বৃদ্ধির পূর্বশর্ত। এ ব্যাপারে বিশিষ্ট কৃষিবিজ্ঞানী কেলি বলেন, ‘মানসম্পন্ন বীজকে কেন্দ্রবিন্দু ধরেই খাদ্য নিরাপত্তা অর্জনে কৌশলগত পরিকল্পনা গ্রহণ করতে হবে।’ বিশুদ্ধ বীজ ব্যবহারের মাধ্যমে ধানের ফলন ১০ থেকে ২০ ভাগ বাড়ানো যায়। কৃষক হাতে-কলমে এর প্রমাণ পেয়েছেন। এ কারণে বিএডিসি ও বিভিন্ন বেসরকারি বীজ কোম্পানির ধানের ভিত্তি বীজ, প্রত্যায়িত ও মানঘোষিত বীজ ব্যবহারে দিন দিন কৃষকের আগ্রহ বাড়ছে। এটি টেকসই কৃষি উন্নয়নের একটি শুভ লক্ষণ। স্বাধীনতার ৪৬ বছরে দেশে জনসংখ্যা বেড়েছে দ্বিগুণ আর খাদ্য উৎপাদন চারগুণ। খাদ্য উৎপাদনের এ বৈপ্লবিক পরিবর্তনে উন্নত জাতের উচ্চফলনশীল বীজের ভূমিকা অত্যন্ত গুরুত্বপূর্ণ। এছাড়া এর সঙ্গে রয়েছে কৃষকের অক্লান্ত পরিশ্রম, সম্প্রসারণ কর্মীদের প্রচেষ্টা, সুষম মাত্রায় সার ব্যবহার, সময়মতো সেচ, রোগ-বালাই, পোকা-মাকড় ও আগাছা দমনের মতো আধুনিক প্রযুক্তির ব্যবহার। আগে কৃষক এত পরিশ্রম করতেন না। তারা আধুনিক কৃষি প্রযুক্তি প্রয়োগে এত সচেতনও ছিলেন না। কৃষক এখন রেডিও-টেলিভিশন, পত্র-পত্রিকা, মোবাইল ফোন, ফেসবুক, বন্ধু-বান্ধব ও আত্মীয়-স্বজন এবং সম্প্রসারণকর্মীদের কাছ থেকে ফসল চাষসংক্রান্ত ব্যাপারে তথ্য সংগ্রহ করছেন। আমন মৌসুমে উঁচু জমিতে কোন জাতের ধান লাগাতে হবে, নিচু জমিতে কোন জাতের ধান লাগাতে হবে, বিঘাপ্রতি কী পরিমাণ সার ব্যবহার করতে হবে, কত ইঞ্চি দূরে দূরে কতদিন বয়সের চারা লাগাতে হবে- এসব বিষয়ে তাদের পর্যাপ্ত জ্ঞান রয়েছে।
এখন আষাঢ় মাস। সারা দেশে চলছে আমন ধানের বীজতলা তৈরির কাজ। কৃষককূল ও সরকার যখন ১৬ কোটি মানুষের খাদ্য নিরাপত্তার জন্য আসন্ন আমন মৌসুমে ফলন বাড়ানোর নানা কর্মসূচি গ্রহণ ও বাস্তবায়নে ব্যস্ত, ঠিক তখন একশ্রেণীর অতিলোভী বীজ ডিলার ও ব্যবসায়ী বাজারে আমন বীজের কৃত্রিম সংকট সৃষ্টি করে সরকার নির্ধারিত দামের দ্বিগুণ মূল্যে আমন ধানের বীজ বিক্রি করে সাধারণ কৃষককে প্রতারিত করছে। বিএডিসির আমন ধানের ১০ কেজি ওজনের প্রতি প্যাকেট ভিত্তি বীজের সরকার নির্ধারিত মূল্য ৪০০ টাকা এবং প্রত্যায়িত ও মানঘোষিত বীজের দাম যথাক্রমে ৩৫০ ও ৩৪০ টাকা। অথচ বিএডিসির সেই ভিত্তি, প্রত্যায়িত ও মানঘোষিত বীজ দেশের বিভিন্ন স্থানে বিক্রি হচ্ছে ৬০০ থেকে ৬৫০ টাকায়। এভাবে প্রতি কেজি বীজে ব্যবসায়ীরা কৃষকের পকেট থেকে হাতিয়ে নিচ্ছে ২৫ টাকা। অর্থাৎ ১০ কেজি ওজনের প্রতি প্যাকেট বীজ থেকে ব্যবসায়ীরা কমিশন বাদে কৌশলে হাতিয়ে নিচ্ছে ২৫০ থেকে ৩০০ টাকা। দেশের প্রায় প্রতিটি ইউনিয়ন ও পৌরসভা পর্যায়ে নিয়োগকৃত বিএডিসির হাজার হাজার ডিলার উত্তোলনকৃত আমন ধানের বীজ ন্যায্যমূল্যে কৃষকের কাছে বিক্রি না করে কালোবাজারে বিক্রি করে দিচ্ছে অথবা নিজেরাই কৃষকের কাছে দ্বিগুণ দামে বিক্রি করছে। এভাবে আমন বীজ থেকে ব্যবসায়ীরা অতিরিক্ত মুনাফা করছে প্রায় ৭০ থেকে ৮০ কোটি টাকা।
বিভিন্ন জাতীয় দৈনিকে প্রকাশিত খবর থেকে জানা যায়, নরসিংদী জেলার মনোহরদীতে আমন মৌসুমে ধান বীজের কৃত্রিম সংকট সৃষ্টি করে প্রকাশ্যে দ্বিগুণ টাকা হাতিয়ে নিচ্ছে ডিলাররা। কৃষক হাটে-বাজারে সরকার অনুমোদিত বিএডিসির ডিলারদের দোকানে দোকানে ঘুরে সরকার নির্ধারিত দামে বীজ পাচ্ছেন না। ডিলাররা এসব বীজ কালোবাজারে অতিরিক্ত দামে বিক্রি করে দিচ্ছে। ফলে বীজের অভাবে চাষাবাদ ও উৎপাদন ব্যাহত হওয়ার আশংকায় দিশেহারা হয়ে পড়েছেন কৃষক। কৃষকদের অভিযোগ, মনোহরদী উপজেলার শেখের বাজার, চালাকচর বাজার, বীরগঞ্জ বাজারের বিভিন্ন বীজ ভাণ্ডারের মালিকরা ধান বীজ গুদামে মজুদ রেখে কৃত্রিম সংকট সৃষ্টি করে দ্বিগুণ টাকা হাতিয়ে নিচ্ছে। ওই একই এলাকার কচিকাটা গ্রামের কৃষক আবদুর রশিদ শেখের বাজারের এক ডিলারের কাছ থেকে ১০ কেজি ওজনের ২ প্যাকেট ব্রি ধান-৪৯ জাতের বীজ ১ হাজার ২০০ টাকায় ক্রয় করেন, অথচ এর সরকার নির্ধারিত মূল্য হল ৬৮০ টাকা। ডিলাররা সরকার নির্ধারিত দামে বিক্রি না করায় কৃষক অতিরিক্ত দামে বীজ কিনতে বাধ্য হচ্ছেন। জানা যায়, চলতি মৌসুমে মনোহরদী উপজেলায় আমন ধানের চাষ হবে ৯ হাজার ৫০০ হেক্টর জমিতে। এজন্য ১৮ জন ডিলারের মাধ্যমে ব্রি ধান-৩০, ব্রিধান-১২, ব্রি ধান-৪৯, ব্রি ধান-৫১, ব্রি ধান-৩০, ব্রি ধান-২২, বিআর-১১ ও বীণা-৭ জাতের প্রায় ৭৭ টন বীজ বরাদ্দ দেয়া হয়। কিন্তু কোনো ডিলারই সরকার নির্ধারিত দামে বীজ বিক্রি করছেন না। ফলে অনেক কৃষক হতাশ হয়ে খোলা বাজার থেকে নিন্মমানের বীজ কিনে বীজতলা স্থাপন করতে বাধ্য হচ্ছেন। এতে আমন মৌসুমে ফলন বৃদ্ধির সম্ভাবনা শূন্যে মিলিয়ে যাওয়ার উপক্রম হয়েছে।
সম্প্রতি নেত্রকোনার কমলাকান্দা সদরে আমন ধানের বীজ কালোবাজারে বিক্রির দায়ে বীজ ব্যবসায়ী মো. মানিক মিয়াকে জরিমানা করেছেন ভ্রাম্যমাণ আদালত। বিএডিসির আমন বীজ অবৈধভাবে মজুদ করে সরকারি মূল্যের চেয়ে দ্বিগুণ দামে বিক্রির অভিযোগে উপজেলা নির্বাহী কর্মকর্তা ও নির্বাহী ম্যাজিস্ট্রেট শেখ মো. হুমায়ুন কবীরের নেতৃত্বে আদালত অভিযুক্ত মানিককে গ্রেফতারসহ তার দোকান থেকে ৪৫ বস্তা ব্রি ধান ৩২ জাতের আমন বীজ জব্দ করে। একই সঙ্গে আদালত ৫০ হাজার টাকা জরিমানা অনাদায়ে এক মাস সশ্রম কারাদণ্ড প্রদান করেছেন। কৃষক মো. মোস্তাফিজুর রহমান কথিত মানিকের দোকান থেকে সরকার নির্ধারিত ৩৪০ টাকা মূল্যের আমন ধানের বীজ ৬০০ টাকা দামে ক্রয় করে উপজেলা নির্বাহী কর্মকর্তার কাছে লিখিত অভিযোগ করেন এবং ওই অভিযোগের ভিত্তিতেই ভ্রাম্যমাণ আদালত বসে। শুধু কমলাকান্দা ও মনোহরদী উপজেলাতেই নয়; হাওর অঞ্চলের কয়েকটি উপজেলা বাদে সারা দেশেই আমন ধানের বীজ নিয়ে চলছে এরকম রমরমা ব্যবসা। ময়মনসিংহ, টাঙ্গাইল, জামালপুর, রংপুর, বগুড়া, দিনাজপুর, জয়পুরহাট, পাবনা ও নাটোরসহ সারা দেশেই নির্ধারিত দামের দ্বিগুণ দামে বিক্রি হচ্ছে আমন ধানের বীজ। এ ব্যাপারে উপজেলা সার ও বীজ মনিটরিং কমিটির তৎপরতা তেমন দৃশ্যমান হচ্ছে না।
গত বছরও ১০ কেজি ওজনের প্রতি প্যাকেট আমন ধানের বীজ এ সময়ে বিক্রি হয়েছে ৪৫০ থেকে ৫০০ টাকায়। তখন ধানের দাম কম থাকায় বীজের চাহিদাও কম ছিল এবং বিভিন্ন কোম্পানির ভিত্তি ও প্রত্যায়িত বীজ বিক্রি হয়েছে নির্ধারিত দামে। আর এ বছর আমন ধানের বীজ নিয়ে সারা দেশে চলছে এক তুঘলকি কাণ্ড। ময়মনসিংহের ত্রিশাল উপজেলার জয়দা গ্রামের রফিকুল ইসলাম নামের এক কৃষক তার ৪০ শতক জমিতে আমন ধান রোপণের জন্য ব্রি ধান-৪৫ জাতের বীজ খুঁজছেন। তার কাছে ১০ কেজি ওজনের এক প্যাকেট বীজের দাম চাওয়া হয়েছে ৬৫০ টাকা। তিনি গত আমন মৌসুমে নিজের ব্যবহারের জন্য বাড়িতে ধানের বীজ সংগ্রহ করে রাখতে পারেননি। একই উপজেলার কাঁঠাল ইউনিয়নের তেঁতুলিয়াপাড়া গ্রামের দেবেন সরকার দু’দিন আগে ৬৩০ টাকা দিয়ে বিএডিসির ব্রি ধান-৪৯ জাতের ১০ কেজি বীজ সংগ্রহ করেন। কৃষকের অভিযোগ, বিএডিসির ডিলার ছাড়াও বিভিন্ন বেসরকারি কোম্পানির ডিরাররা আমন বীজের কৃত্রিম সংকট সৃষ্টি করে কোম্পানির নির্ধারিত দামের চেয়ে অনেক বেশি দামে বীজ বিক্রি করছে। ফলন বৃদ্ধির জন্য ময়মনসিংহের ত্রিশাল উপজেলায় ২২ জন ডিলারের মাধ্যমে আনুমানিক শতাধিক টন আমন ধানের বীজ বরাদ্দ দেয় বাংলাদেশ কৃষি উন্নয়ন কর্পোরেশন। যতদূর জানা যায়, কোনো ডিলারই সরকার নির্ধারিত দামে আমন ধানের বীজ কৃষকের মধ্যে বিক্রি করেনি।
এ বছর অতিবৃষ্টি ও পাহাড়ি ঢল এবং ব্লাস্ট রোগের কারণে বোরো ধানের উৎপাদন অনেক কম হয়েছে এবং সম্প্রতি মাত্রাতিরিক্ত বৃষ্টিপাতের ফলে কৃষকের খরিপ মৌসুমে রোপণকৃত সবজি ও মশলা ফসল বিনষ্ট হয়ে গেছে। তারপরও তাদের যদি আমন ধানের বীজ সংগ্রহ করতে গিয়ে এভাবে হয়রানির শিকার হতে হয়, দ্বিগুণ মূল্য দিতে হয়, তাহলে আমাদের খাদ্য জোগানদাতা কৃষক কোথায় দাঁড়াবেন? আর কেনইবা তারা ১৬ কোটি মানুষের খাদ্য নিরাপত্তার জন্য আমন ধানের চাষ করে প্রতারণা ও বিড়ম্বনার শিকার হবেন? কৃষক ও খাদ্য নিরাপত্তার স্বার্থে এ ব্যাপারে সংশ্লিষ্ট মহলকে এখনই যথাযথ ব্যবস্থা গ্রহণ করতে হবে, অন্যথায় এর জন্য সমগ্র জাতিকে বিরাট মাশুল দিতে হবে।
নিতাই চন্দ্র রায় : সাবেক মহাব্যবস্থাপক (কৃষি), নর্থবেঙ্গল সুগার মিলস্ লি.
আরো পড়ুন
প্রধানমন্ত্রী পূর্বে বললে মন্ত্রীরা যান পশ্চিমে
হিংসার অন্ধকার কাটাতে পারে শান্তি প্রদীপের আলো
শীর্ষ খবর
সর্বশেষ খবর
জাতীয়
আনন্দ শোভাযাত্রার রুট ম্যাপ দেখে চলাচলের অনুরোধ করেছে ডিএমপি
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
আন্তর্জাতিক
রোহিঙ্গা ফেরতের চুক্তি ‘স্টান্ট’ : এইচআরডব্লিউ
রোহিঙ্গাদের ফেরত পাঠাতে সাধ্যমতো চেষ্টা করবে তুরস্ক
রাজনীতি
সুষ্ঠু নির্বাচনের জন্য ড. এমাজউদ্দীনের তিন শর্ত
বিএনপি নির্বাচনে না এলে অস্তিত্ব সংকটে পড়বে
খেলা
চিটাগংয়ের রানের পাহাড়ে চাপা পড়লো সিলেট
ফিফা র‌্যাংকিয়ে প্রথমবার ইসরাইলের চেয়ে এগিয়ে ফিলিস্তিন
ওবামাকে বোমা পাঠানো টেক্সাসের সেই নারী গ্রেফতার
হামলাকারীদের দাঁতভাঙা জবাব দেবে মিশর: ফাত্তাহ আল সিসি
পিলখানা হত্যা মামলার আপিলের রায় রোববার
গাজীপুরে পোশাক কারখানায় আগুন, আহত ১
প্যারিসের ব্যস্ত রাস্তায় জলজ্যন্ত বাঘ!
ওভার ব্রিজ ব্যবহারে অনীহা ঝুঁকি নিয়ে পারাপার
শিশুকে নিউমোনিয়া থেকে বাঁচাতে.......
বিশ্বকাপে খেলবে ইতালি!
শিশু-কিশোরদের কুসিং সিনড্রোম
চুয়াডাঙ্গায় দুই ট্রেনের সংঘর্ষে চালকসহ আহত ৪
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
বিচ্ছু
অর্থনীতি
বাংলার মুখ
উত্তরের জনপদ
আবহমান চট্টগ্রাম
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
হামলাকারীদের দাঁতভাঙা জবাব দেবে মিশর: ফাত্তাহ আল সিসি        পিলখানা হত্যা মামলার আপিলের রায় রোববার       গাজীপুরে পোশাক কারখানায় আগুন, আহত ১       ওভার ব্রিজ ব্যবহারে অনীহা ঝুঁকি নিয়ে পারাপার       বিশ্বকাপে খেলবে ইতালি!